Культурна-масавая камісія сумесна з інфармацыйнай камісіяй студэнцкага савета інтэрната № 11 БДУ правяла акцыю Скажы дзякуй дзеду за Перамогу. У фае інтэрната ўвечар 8 мая ўсё было прасякнута святочнай атмасферай: гучала музыка ваенных гадоў, віселі плакаты і расцяжкі, якія дэманстравалі подзвігі самых адважных. Усім раздаваліся чырвона-зялёныя стужкі, як знак 70-годдзя перамогі ў Вялікай Айчыннай вайне. Таксама ўсе маглі яшчэ раз прыгадаць герояў вайны, бо разам са стужкай жыхары інтэрната атрымлівалі буклеты з інфармацыяй пра тых людзей, чыімі імёнамі названы вуліцы і праспекты, і проста сорамна не ведаць іх подзвігі.